लोकसभा निवडणूक 2019: अशोक चव्हाणांवर हतबल होण्याची वेळ आली आहे का?\nमहाराष्ट्राचं  मुख्यमंत्रीपद भूषवलेल्या, एका महत्त्वाच्या राजकीय पक्षाच्या प्रदेशाध्यक्षपदावर बसलेल्या व्यक्तीवर ही वेळ का यावी? अशोक चव्हाण अगतिक झाले आहेत का? चव्हाणांवर अजूनही पक्षश्रेष्ठींची खप्पामर्जी आहे का? अशा अनेक प्रश्नांचा घेतलेला हा धांडोळा.

राजकारणाचा वसा 

अशोक चव्हाण म्हणजे राज्याचे माजी मुख्यमंत्री, माजी केंद्रीय गृहमंत्री शंकरराव चव्हाण यांचे सुपुत्र.  शंकरराव  प्रशासनात 'मुख्याध्यापक' म्हणून ओळखले जात. त्यांचा प्रशासनात दरारा होता. त्यांचे सुपुत्र म्हणून त्यांचा राजकीय वारसा अशोक चव्हाणांनी सांभाळण्याचा प्रयत्न केला. वडील आणि मुलगा मुख्यमंत्री असण्याचं महाराष्ट्रातलं हे एकमेव उदाहरण आहे. 

28 ऑक्टोबर 1958 रोजी अशोक चव्हाणांचा मुंबई येथे जन्म झाला. बीएसस्सी आणि एमबीए अशी भक्कम शैक्षणिक कारकीर्द त्यांच्या पाठिशी आहे. 1985 मध्ये संजय गांधी निराधार योजनेचे नांदेड शहराचे चेअरमन म्हणून त्यांनी राजकारणातील कारकिर्दीला सुरुवात केली. 

शंकरराव चव्हाण 1980 साली पहिल्यांदा नांदेडचे खासदार झाले. त्याआधी ते महाराष्ट्राचे मुख्यमंत्री होती.  1987 मध्ये जेव्हा शंकरराव मुख्यमंत्री झाले तेव्हा त्यांची खासदारपदाची रिक्त जागा अशोक चव्हाणांनी भरून काढली. प्रकाश आंबेडकरांचा त्यांनी या निवडणुकीत मोठा पराभव केला. त्यावेळी त्यांचं वय फक्त 30 होतं. 1987 ते 1989 या काळात खासदारपदाचा अनुभव घेतल्यावर त्यांनी पक्ष कार्यात भाग घ्यायला सुरुवात केली. 1986-1995 या काळात ते महाराष्ट्र युवक काँग्रेसचे उपाध्यक्ष होते 1989 च्या लोकसभा निवडणुकीत त्यांचा पराभव झाला. त्यानंतर झालेल्या राजकीय घडामोडींमध्ये अशोक चव्हाणांना फार महत्त्वाची पदं भूषवता आली नाही. 1999 मध्ये ते विधानसभेवर आमदार म्हणून निवडून गेले. त्यानंतर त्यांची राजकीय कारकीर्द कायम चढत्या क्रमानं झाली. 

त्यांच्यावर शंकररावांचा किती प्रभाव होता याविषयी ज्येष्ठ पत्रकार संजीव कुलकर्णी सांगतात, "शंकरराव जरी सत्तेत होते तरी त्यांचा पक्षकार्यात फारसा प्रभाव राहिला नाही. अशोक चव्हाणांचं मात्र तसं नव्हतं. त्यांनी पक्ष संघटना तर बांधून ठेवलीच मात्र आपला जिल्हा, आपलं कार्यक्षेत्र व्यवस्थित ठेऊन इतर गोष्टीही समर्थपणे निभावल्या. लोकसंग्रहाच्या बाबतीत शंकरराव फारसे लोकप्रिय नव्हते. अशोक चव्हाणांनी मात्र कार्यकर्त्यांची फळी उभारली. त्यातही सर्व गट तट सगळं व्यवस्थित...\n\ntl;dr:
महाराष्ट्र काँग्रेसचे प्रदेशाध्यक्ष, माजी मुख्यमंत्री, नांदेडचे खासदार अशी अनेक नामावली पाठिशी असलेल्या अशोक चव्हाण यांनी नुकतंच एका कार्यकर्त्याशी बोलताना राजीनाम्याचं अस्त्र उगारलं, "माझं कुणी ऐकत नाही, मीच राजीनामा द्यायच्या मन:स्थितीत आहे" असं वक्तव्य एका कार्यकर्त्याशी बोलताना चव्हाणांनी केलं.